CELEX: 32018R0181
Language: hu
Date: 2017-10-18 00:00:00
Title: A Bizottság (EU) 2018/181 felhatalmazáson alapuló rendelete (2017. október 18.) az egyes, a halálbüntetés, a kínzás vagy más kegyetlen, embertelen vagy megalázó bánásmód vagy büntetés során alkalmazható áruk kereskedelméről szóló 1236/2005/EK tanácsi rendelet IIIb. mellékletének módosításáról

13.2.2018   
            
            
               HU
            
            
               Az Európai Unió Hivatalos Lapja
            
            
               L 40/1
            
         A BIZOTTSÁG (EU) 2018/181 FELHATALMAZÁSON ALAPULÓ RENDELETE
   (2017. október 18.)
   az egyes, a halálbüntetés, a kínzás vagy más kegyetlen, embertelen vagy megalázó bánásmód vagy büntetés során alkalmazható áruk kereskedelméről szóló 1236/2005/EK tanácsi rendelet IIIb. mellékletének módosításáról
   AZ EURÓPAI BIZOTTSÁG
   tekintettel az Európai Unió működéséről szóló szerződésre,
   tekintettel az egyes, a halálbüntetés, a kínzás vagy más kegyetlen, embertelen vagy megalázó bánásmód vagy büntetés során alkalmazható áruk kereskedelméről szóló, 2005. június 27-i 1236/2005/EK tanácsi rendeletre (1), különösen annak 12. cikkére,
   mivel:
   
               (1)
            
            
               Az 1236/2005/EK rendelet 7b. és 7e. cikke szerint engedély szükséges az említett rendelet IIIa. mellékletében felsorolt, egyes, a halálbüntetés során alkalmazható áruk kivitelére, az ezen árukhoz kapcsolódó brókertevékenységek végzésére és technikai segítségnyújtás biztosítására.
            
         
               (2)
            
            
               Az említett rendelet IIIb. mellékletében meghatározott uniós általános exportengedély alkalmazandó az azon országokba irányuló kivitelekre, amelyek minden bűncselekmény tekintetében eltörölték a halálbüntetést és annak eltörlését nemzetközi kötelezettségvállalás útján is megerősítették, amennyiben teljesülnek az említett engedély alkalmazásához szükséges feltételek és követelmények. E melléklet 2. része sorolja fel az érintett országokat.
            
         
               (3)
            
            
               Azon országokat illetően, amelyek nem tagjai az Európa Tanácsnak, a listán azok az országok szerepelnek, amelyek nemcsak, hogy minden bűncselekmény tekintetében eltörölték a halálbüntetést, hanem fenntartás nélkül megerősítették a Polgári és Politikai Jogok Nemzetközi Egyezségokmányának a halálbüntetés eltörlésére irányuló Második Fakultatív Jegyzőkönyvét is.
            
         
               (4)
            
            
               Miután fenntartások nélkül megerősítették a Jegyzőkönyvet, a Dominikai Köztársaság, São Tomé és Príncipe és Togo teljesítik a listára vétel feltételeit.
            
         
               (5)
            
            
               Az 1236/2005/EK rendeletet ezért ennek megfelelően módosítani kell.
            
         
               (6)
            
            
               Annak érdekében, hogy az exportőrökre és az illetékes hatóságokra ne nehezedjenek indokolatlan terhek, az előbbiek számára biztosítani kell, hogy minél hamarabb használhassák a módosított uniós általános exportengedélyt. E rendeletnek ezért haladéktalanul hatályba kell lépnie,
            
         ELFOGADTA EZT A RENDELETET:
   
      1. cikk
   
   Az 1236/2005/EK rendelet IIIb. melléklete „Rendeltetési helyek” című 2. részében szereplő lista a következőképpen módosul:
   
               1.
            
            
               Dél-Afrika után a lista a „Dominikai Köztársaság” bejegyzéssel egészül ki;
            
         
               2.
            
            
               San Marino után a lista a „São Tomé és Príncipe” bejegyzéssel egészül ki;
            
         
               3.
            
            
               Szerbia után a lista a „Togo” bejegyzéssel egészül ki.
            
         
      2. cikk
   
   Ez a rendelet az Európai Unió Hivatalos Lapjában való kihirdetését követő napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. október 18-án.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 200., 2005.7.30., 1. o.